section_heading: Trenerska karijera
paragraph_text: Zbog loših rezultata tijekom sezone 2008./09., Middlesbrough je u svibnju 2009. ispao u drugu ligu kao pretposljednji na tablici sa svega 32 osvojena boda (kao i WBA sa začelja). Pad u niži rang postao je evidentan nakon 2:1 poraza protiv West Ham Uniteda.<ref>West Ham 2-1 Middlesbrough<ref> Nakon ispadanja Middlesbrougha, Southgate je izjavio da je odlučan u namjeri da ostane u klubu te se bori za povratak u Premier ligu. Pritom je pohvalio klupske navijače te rekao da se suosjeća s njima nakon debakla Boroa.